Gert Sennema

**Gert Egbertus Sennema** (Gruupskerk, 26 feberwoarie 1962) is n Grunneger beeldhauwer, schriever, theoatermoaker en mezikaant. Er is bijnoam bekind van zien standbeelden en kunstwaarken die over de hiele pervinsie Grunnen en doarbuten vonden worden kinnen. Doarnoast stijt er as mezikaant bekind om zien waark met zien band Gert Sennema en Westkantstad. Zien kunst richt hum veur n groot deel op et Westerkwartiers.

## Levensloop
Sennema is dr een van n pabbe uut Gruupskerk en n moeke uut Olrom. Hij was notoaresklerk en zij was eerst kapster ien Olrom en doe huusvraauw ien Gruupskerk. Gert is de darde van vier jongs en is gereformeerd opgroeid. Zien haartstocht veur kunst het er deels van zien pake en wer ok op e schoel aanpittjed. 

Hij wer aan et begun ofwezen op e Kunstakademie op zien schilderkunst en het doarnoa leroarenopleiding doan op Ubbo Emmius. Noa dizze of te ronden het er noar Kunstakademie Minerva west ien Stad. Met meziek het er begunnen noadat er op n festival ien Gruupskerk met n kameroad n zulfschreven verske speuld har ien et Westerkwartiers.  

Noa zien ofstuderen har er et slim met n boan te vienden ien e kunst, hoewel er al sunt zien opleiding bijwarkte as leroar. Ientuzzen bleef er aan gang met beeldhaauwwark. Zien deurbroak kwam doe et nije Grunneger Museum opengong en hij doar n kunstwaark veur moaken mocht; n schoapke uut lindenholt dat loater nog stolen is. 

Gert voert tegenswoordeg zien atelier ien e olde Zuvelfebriek ien Gruupskerk. Zien femilie (Sennema) is ofkomsteg van e Westerhörn ien et Westerkwartier. Goenent van zien veurolders hemmen ok kunstenoars west. 

## Beeldhaauwwarken
Gert Sennema's beeldhaauwwark is veur n groot deel doan met holt. Hij moakt geern beelden van dieren of alledoagse huusholdveurwarpen. Veul van zien kunst is verbonden met zien geboortegrond, wat noast ien zien beelden ok weerom te vienden is ien zien teksten en meziek. Deurdat er veul holt bruukt veur zien beelden, bennen ze voak tiedelek wat ok deel is van et koncept.

Onder zien beeldhaauwwarken bennen onder aandere:

* 'Sanne' - Assen, 2022
* Portret Henk van Lier Lels - Assen, 2021
* 'Mij Dorst' - Groot Wetsen, 2019
* Beeld veur Kamp Nuus - Nuus, 2011
* "Zoutkamp ZK 69" - Zoltkamp, 2011
* Beeld veur Rabobank Roon - Roon, 2010
* Portret van Jan Hesselink - Oldeberkoop, 2010
* Veteroanenmonument Amersfoort - Amersfoort, 2009
* "Tante Ambon" - Moarum, 2009
* Dodeweg 29 Rusthof - Leusden, 2009
* Beeld veur pelitsiebureau Assen - Assen, 2008
* Beeld uut boom op e brink Assen - Assen, 2008
* Oorlogsmonument Moarum - Moarum, 2008
* Portret Jelte Diekstroa - Gruupskerk, 2007
* Milleniumkunstwaarken Tubbargen - Tubbargen, 2000-2005
* Beeld veur Wiester - Wiester, 2004
* Bronzen ooi met lammer - Roon, 2004
* Beeld veur Walfridus - Beem, 2003
* "Ora et Labora" - Beem, 2003
* "Zand Erover" - Tesing, 2003
* 'Jozef en Maria' Beeld veur Akademies Ziekenhuus Grunn  - Stad, 2002
* 'Kast' en 'Tijdsbeeld' Beeld 500-joareg bestoan Gruupskerk - Gruupskerk, 2001
* Transformoatorhokje - Gruupskerk, 2000
* 'Tijdsbeeld' - Stad, 2000
* 'Archief' - Zuudhörn, 2000
* Beeld veur Loon - Assen, 2000
* 'Zaailam' - Stad, 1999
* Herdershond en schoapen - Loon, 1999
* 'Corpus Delicti' - Stad, 1998
* 'Portaal' - Stad, 1997

#### Gallerij Beeldhaauwwarken

Bestaand:Zoutkamp ZK 69.jpg|"Zoutkamp ZK 69" (2011)
Bestaand:Gedenkbeeld Kamp Nuis.jpg|Beeld Kamp Nuus (2011)
Bestaand:Portret van Jan Hesselink.jpg|Portret van Jan Hesselink (2010)
Bestaand:Tante Ambon.jpg|"Tante Ambon" (2009)
Bestaand:RM524223 Dodeweg 29 Rusthof A.JPG|Dodeweg 29 Rusthof (2009)
Bestaand:20131217 Sisyphus Gert Sennema Assen.jpg|"Sisyphus" (2008)
Bestaand:Boegbeeld.JPG|"Boegbeeld" (2008)
Bestaand:Jelte Dijkstra, onderwijzer, schrijver en dichter (cropped).jpg|Portret Jelte Diekstroa (2007)
Bestaand:Bronzen ooi met twee lammeren.jpg|Bronzen ooi met lammer (2004)
Bestaand:Zand erover door Gert Sennema Thesinge 2003.jpg|"Zand Erover" (2003)
Bestaand:Bedum - Ora et labora.jpg|"Ora et Labora" (2003)
Bestaand:Sennema UMC 02.JPG|"Zaailam" (1999)
Bestaand:Herdershond en schapen - statue in Loon, Drenthe - Gert Sennema - 1999.jpg|Herdershond en schoapen (1999)
Bestaand:Portaal van Gert Sennema.jpg|"Portaal" (1997)


## Gert Sennema en Westkantstad
Gert Sennema en Westkantstad is de noam van de band die Sennemoa om hum toe het. Met dizze groep bringt er sums meziek uut en treed er ok of en toe op. De band bestijt uit vief meziekanten (Sennema zulf metnommen) en moakt blues- en rockmeziek met stevige gitaar. De teksten, meesttieds schreven deur Sennema, bennen zowat uutslutend ien et Westerkwartiers en de zaang is opmarkelek deur Sennema's raauwe mor waarme stemgeluud, met harmoniekoortjes van andere bandleden. De teksten baseren heur op Sennema's ervarings van wenst, zien gevulens bij zien hiem as ok fiktieve of allegoriese verhoalen. Ien 2011 kreeg de band de K. Ter Laan Pries uutlaangd. 

Sennema het ok nog zulf wark uutbracht, as ok n muzikoale veurstelling met Arnold Veeman en Jan Kuper. Ien et verleden het Sennema ok meziek schreven en moakt met Vera Sutman. Verder het er nog soamenwaarkt met Grunneger zaangeres Josien Bakker en met Grunneger meziekaanten Jan Henk de Groot, Martin Körthuus en Sietse Scherengoa.

#### Bezetten

* Gert Sennema - Zaang, gitaar
* Jan Ruiter - Bas, achtergrondzaang
* Bennie Timmer - Gitaar, achtergrondzaang
* Sjouke Dijkstra - Gitaar, achtergrondzaang
* Siemon Terpstra - Drums, achtergrondzaang

#### Diskogroafie